Žaliadumbliai
Žaliadumbliai (Chlorophyta) – eukariotų (Eukaryota) domeno pirmuonių (Protista) karalystės skyriaus dumbliai. Kai kuriose klasifikacijose priskiriami augalams. Žaliadumbliai yra žemesnieji plastidiniai eukariotai (turi branduolį ir plastides). Išsiskiria žalia spalva, kurią sąlygoja pigmentas chlorofilas, kaupiamas chromatoforuose. Žalieji dumbliai paplitę gėluosiuose vandenyse (laisvai plūduriuoja vandens paviršiuje), nors sutinkami ir sausumoje.